Ezokönyv: Trentai Gábor: A horoszkóp kifejtéséről - neves személyiségek képleteinek elemzése
Trentai Gábor: A horoszkóp kifejtéséről - neves személyiségek képleteinek elemzése
Ebben a blogban több kezdőknek szóló asztrológiai kötetről írtam, amelyekből el lehet sajátítani az asztrológiát. Ez a mostani a könyv már a haladó asztrológusoknak szól, tehát az alapfogalmakat már nem magyarázza meg a szerző, csak azt, hogy ő hogyan elemez egy horoszkópot. Mindez csak egy rövid fejezet a könyv elején, utána következnek a híres emberek plusz egy ismeretlen férfi születési (radix) képlete.
A könyvben a következő hírességek szerepelnek:
Richard Wagner 1813. május 22. 4:06 perc Lipcse Németország Ikrek Nap és Aszcendens
Henrik Ibsen 1828. március 20. 16:24 perc Skien Norvégia Halak Nap Szűz Aszcendens
Széchenyi István gróf 1791. szeptember 21. 11:56 perc Bécs Ausztria Szűz Nap Nyilas Aszcendens
Görgey Artúr 1818. január 30. 5:37 perc Toporc Magyarország Vízöntő Nap Bak Aszcendens
Kossuth Lajos 1802. szeptember 19. 12:29 perc Monok Szűz Nap Nyilas Aszcendens
Carl Gustav Jung 1875. július 26. 20:39 perc Kesswill Svájc Oroszlán Nap Vízöntő Aszcendens
Szentkuthy Miklós 1908. június 2. 0:12 perc Budapest Ikrek Nap Halak Aszcendens
Vass Lajos 1927. április 5. 16:08 perc Poroszló Magyarország Nap Kos Aszcendens Szűz
Peter Kürten tömeggyilkos 1883. május 26. 3:16 perc Mühlheim an der Ruhr Nap Ikrek Aszcendens Bika
Mindegyik szereplőhöz tartozik egy-egy a könyvből kihajtható horoszkópábra, amelyen minden adat szerepel. Első látásra eléggé krikszkraksznak tűnik az egész, de jobban megvizsgálva már érthetőbbé válik. Trentai a bolygók és fényszögek helyett szimbólumokat használ, amelyek jelentését a könyvben található jelmagyarázat megadja.
A szerző először a horoszkópot általánosan fejti ki, tehát a bolygók jelentéseivel kezd a jegyekben, illetve az egymással alkotott fényszögeiket elemzi, majd a házak elemzései következnek. Ez utóbbi már egy jobban átlátható része az elemzéseknek, ugyanis a szerző külön-külön elemzi a házak jelentését: először a mundánházakét, majd pedig a Nap-, illetve a Holdházakét.
A könyv nyelvezete meglehetősen bonyolult, ezért még a haladó asztrológusoknak is kihívás lesz olvasni, annyira tömény. Na de hát Trentai talán a legprofibb asztrológus az országban, csak éppen nem bohóckodik a médiában, ezért csak kevesek ismerik.
Tweet Bejegyezte: Viktória Üstöky dátum: 17:58
Címkék: asztrológia, asztrológus, horoszkóp, horoszkópelemzés, könyvek, Trentai Gábor
Richard Webster: Gyertyamágia
Trentai Gábor: A horoszkóp kifejtéséről - neves sz...